Zagreb, 18. srpnja 2023.g.

**Z A P I S N I K**

sa **15. sjednice** Povjerenstva za odlučivanje o sukobu interesa održane dana 18. srpnja 2023.g. godine u prostorijama Povjerenstva za odlučivanje o sukobu interesa, s početkom u 10,30 sati.

**PRISUTNI:** Aleksandra Jozić-Ileković, Nike Nodilo Lakoš, Igor Lukač i Ana Poljak

**ODSUTNA:** Ines Pavlačić

**Iz Ureda Povjerenstva:** Ivan Matić i Mia Jurinić

Predsjedava: predsjednica Povjerenstva za odlučivanje o sukobu interesa Aleksandra Jozić-Ileković.

Predsjednica Povjerenstva poziva članove da se izjasne o tome prihvaćaju li predloženi dnevni red. Članica Povjerenstva Ana Poljak predlaže da se točka 15) predmet M-110/23, na zahtjev obveznice NICOL POLENUS, ravnateljice RAZVOJNA AGENCIJA DARUVAR ustanova za koordinaciju i razvoj Grada Daruvara, skine s dnevnog reda. Utvrđuje se da članovi Povjerenstva jednoglasno prihvaćaju ovakav prijedlog dnevnog reda s izmjenom.

**Prelazi se na raspravljanje o 1. točci dnevnog reda.**

Član Povjerenstva Igor Lukač kao izvjestitelj u predmetu **P-518/22, obveznica RUŽIĆA VISKOVIĆ, članica Uprave društva JELKOM d.o.o.,** navodi kako jeu navedenom predmetu Povjerenstvo pokrenulo postupak vezano za moguću povredu odredbe članka 10. stavka 2. ZSSI-a kojom je propisano da su obveznici dužni podnijeti imovinsku karticu u roku od 30 dana od dana stupanja na dužnost, dok je odredbom članka 59. stavka 2. ZSSI-a propisano da su osobe iz članka 3. toga Zakona, koje su prvi put postale obveznici podnošenja imovinske kartice stupanjem na snagu toga Zakona, dužne podnijeti imovinske kartice u roku od 30 dana od dana donošenja pravilnika iz stavka 1. toga članka. Izvjestitelji iznosi utvrđenja iz predmetnog spisa i predlaže da Povjerenstvo donese odluku da je obveznica u predmetnom slučaju počinila je povredu članka 10. stavka 2. ZSSI-a te da joj se za navedenu povredu izrekne opomena.

Otvara se rasprava.

Nitko od ostalih članova Povjerenstva nema daljnjih pitanja niti prijedloga.

Utvrđuje se da je raspravljanje o 1. točci dnevnog reda dovršeno.

**Prelazi se na raspravljanje o 2. točci dnevnog reda.**

Član Povjerenstva Igor Lukač kao izvjestitelj u predmetu **P-568/22, obveznik TIHOMIR BRIŠ, direktor trgovačkog društva KOMUNALAC ČAGLIN d.o.o.,** navodi kako jeu navedenom predmetu Povjerenstvo pokrenulo postupak vezano za moguću povredu odredbe članka 10. stavka 2. ZSSI-a kojom je propisano da su obveznici dužni podnijeti imovinsku karticu u roku od 30 dana od dana stupanja na dužnost i odredbe članka 59. stavka 2. ZSSI-a, kojom je propisano da su osobe iz članka 3. toga Zakona, koje su prvi put postale obveznici podnošenja imovinske kartice stupanjem na snagu toga Zakona, dužne podnijeti imovinske kartice u roku od 30 dana od dana donošenja pravilnika iz stavka 1. toga članka. Izvjestitelji iznosi utvrđenja iz predmetnog spisa i predlaže da Povjerenstvo donese odluku da je obveznik počinio povredu članka 10. stavka 2. ZSSI-a te da mu se za navedenu povredu izrekne opomena.

Otvara se rasprava.

Nitko od ostalih članova Povjerenstva nema daljnjih pitanja niti prijedloga.

Utvrđuje se da je raspravljanje o 2. točci dnevnog reda dovršeno.

**Prelazi se na raspravljanje o 3. točci dnevnog reda.**

Predsjednica Povjerenstva Aleksandra Jozić-Ileković kao izvjestiteljica u predmetu **P-490/22, obveznik MARKO ŠIMIĆ, zamjenik župana Brodsko-posavske županije** navodi kako jeu navedenom predmetu Povjerenstvo pokrenulo postupak vezano za moguću povredu odredbe članka 10. stavka 4. ZSSI-a. Izvjestiteljica iznosi utvrđenja iz predmetnog spisa i predlaže da Povjerenstvo donese odluku da je obveznik nepodnošenjem godišnje imovinske kartice za 2021.g. do 31. siječnja 2022.g., počinio je povredu odredbe članka 10. stavka 4. ZSSI-a te da mu se za navedenu povredu izrekne opomena.

Otvara se rasprava.

Nitko od ostalih članova Povjerenstva nema daljnjih pitanja niti prijedloga.

Utvrđuje se da je raspravljanje o 3. točci dnevnog reda dovršeno.

**Prelazi se na raspravljanje o 4. točci dnevnog reda.**

Predsjednica Povjerenstva Aleksandra Jozić-Ileković kao izvjestiteljica u predmetu **P-500/22, obveznik ROBI ZGRABLJIĆ, ravnatelj Županijske uprave za ceste Istarske županije do 13. studenog 2022.g.** navodi kako jeu navedenom predmetu Povjerenstvo pokrenulo postupak vezano za moguću povredu odredbe članka 10. stavka 2. ZSSI-a. Izvjestiteljica iznosi utvrđenja iz predmetnog spisa i predlaže da Povjerenstvo donese odluku da je obveznik u predmetnom slučaju počinio povredu članka 10. stavka 2. ZSSI-a te da mu se za navedenu povredu izrekne opomena.

Otvara se rasprava.

Nitko od ostalih članova Povjerenstva nema daljnjih pitanja niti prijedloga.

Utvrđuje se da je raspravljanje o 4. točci dnevnog reda dovršeno.

**Prelazi se na raspravljanje o 5. točci dnevnog reda.**

Predsjednica Povjerenstva Aleksandra Jozić-Ileković kao izvjestiteljica u predmetu **P-505/22, obveznik DINKO ŠKUNCA, član Uprave – direktor trgovačkog društva PODUZETNIČKI CENTAR RAGAN d.o.o.**,navodi kako jeu navedenom predmetu Povjerenstvo pokrenulo postupak radi moguće povrede članka 10. stavka 2. ZSSI-a. Izvjestiteljica iznosi utvrđenja iz predmetnog spisa i predlaže da Povjerenstvo donese odluku da nije utvrđena povreda odgovarajućih odredbi ZSSI-a.

Otvara se rasprava.

Igor Lukač daje protuprijedlog da se utvrdi povreda i izrekne sankcija opomena.

Nike Nodilo Lakoš se pridružuje protuprijedlogu člana Povjerenstva Igora Lukača.

Nitko od ostalih članova Povjerenstva nema daljnjih pitanja niti prijedloga.

Utvrđuje se da je raspravljanje o 5. točci dnevnog reda dovršeno.

**Prelazi se na raspravljanje o 6. točci dnevnog reda.**

Članica Povjerenstva Nike Nodilo Lakoš kao izvjestiteljica u predmetu **P-514/22, obveznik STJEPAN LEVAK, direktor trgovačkog društva Vodoopskrba d.o.o. za obavljanje komunalnih djelatnosti do 11. prosinca 2022.g.**,navodi kako jeu navedenom predmetu Povjerenstvo pokrenulo postupak radi moguće povrede za moguću povredu odredbe članka 10. stavka 2. ZSSI-a. Izvjestiteljica iznosi utvrđenja iz predmetnog spisa i predlaže da Povjerenstvo donese odluku da je obveznik u predmetnom slučaju počinio povredu članka 10. stavka 2. ZSSI-a te da mu se za navedenu povredu izrekne opomena.

Otvara se rasprava.

Nitko od ostalih članova Povjerenstva nema daljnjih pitanja niti prijedloga.

Utvrđuje se da je raspravljanje o 6. točci dnevnog reda dovršeno.

**Prelazi se na raspravljanje o 7. točci dnevnog reda.**

Članica Povjerenstva Nike Nodilo Lakoš kao izvjestiteljica u predmetu **P-1/23, obveznica TANJA TOLJ JELAVIĆ, članica Uprave - direktorica trgovačkog društva STAMBENO GOSPODARSTVO MAKARSKA d.o.o.**,navodi kako je u navedenom predmetu Povjerenstvo pokrenulo postupak radi moguće povrede za moguću povredu odredbe članka 10. stavka 2. ZSSI-a. Izvjestiteljica iznosi utvrđenja iz predmetnog spisa i predlaže da Povjerenstvo donese odluku da je obveznik u predmetnom slučaju počinio povredu članka 10. stavka 2. ZSSI-a te da mu se za navedenu povredu izrekne opomena.

Otvara se rasprava.

Nitko od ostalih članova Povjerenstva nema daljnjih pitanja niti prijedloga.

Utvrđuje se da je raspravljanje o 7. točci dnevnog reda dovršeno.

**Prelazi se na raspravljanje o 8. točci dnevnog reda.**

Član Povjerenstva Igor Lukač kao izvjestitelj u predmetu **P-513/22, obveznik DINKO PUŠKARIĆ, direktor trgovačkog društva KOMUNALAC d.o.o.**,navodi kako je u navedenom predmetu Povjerenstvo pokrenulo postupak radi moguće povrede za moguću povredu odredbe članka 10. stavka 2. ZSSI-a. Izvjestiteljica iznosi utvrđenja iz predmetnog spisa i predlaže da Povjerenstvo donese odluku da je obveznik u predmetnom slučaju počinio povredu članka 10. stavka 2. ZSSI-a te da mu se za navedenu povredu izrekne opomena.

Otvara se rasprava.

Nitko od ostalih članova Povjerenstva nema daljnjih pitanja niti prijedloga.

Utvrđuje se da je raspravljanje o 8. točci dnevnog reda dovršeno.

**Prelazi se na raspravljanje o 9. točci dnevnog reda.**

Članica Povjerenstva Ana Poljak kao izvjestiteljica u predmetu **P-149/22, obveznik JAKOV TITLIĆ, zamjenik općinskog načelnika Općine Hrvace do 20. svibnja 2021.g.**,navodi kako jeu navedenom predmetu Povjerenstvo pokrenulo postupak zbog moguće povrede članaka 8. i 9. ZSSI/11-a, koja proizlazi iz propusta da po pisanom nalogu Povjerenstva, u danom roku podnese pravilno i potpuno ispunjeni obrazac izvješća o imovinskom stanju dužnosnika povodom prestanka obnašanja dužnosti zamjenika općinskog načelnika Općine Hrvace. Izvjestiteljica iznosi utvrđenja iz predmetnog spisa i predlaže da Povjerenstvo donese odluku da je obveznik počinio povredu članka 10. u vezi s 8. i 9. ZSSI-a i predlaže da mu se za navedenu povredu ne izrekne sankcija jer je od prestanka obnašanja dužnosti prošlo više od godinu dana.

Otvara se rasprava.

Igor Lukač daje protuprijedlog da se za utvrđenu povredu izrekne sankcija opomena.

Nike Nodilo Lakoš se pridružuje protuprijedlogu člana Povjerenstva Igora Lukača.

Nitko od ostalih članova Povjerenstva nema daljnjih pitanja niti prijedloga.

Utvrđuje se da je raspravljanje o 9. točci dnevnog reda dovršeno.

**Prelazi se na raspravljanje o 10. točci dnevnog reda.**

Članica Povjerenstva Nike Nodilo Lakoš kao izvjestiteljica u predmetu **P-345/19, obveznik ŽELJKO UHLIR, državni tajnik u Ministarstvu prostornog uređenja, graditeljstva i državne imovine**,navodi kako jeu navedenom predmetu Povjerenstvo pokrenulo postupak zbog mogućeg kršenja odredbi iz članka 8. i 9. ZSSI-a, u svezi sa člankom 27. ZSSI-a, koja proizlazi iz propusta da po pisanom pozivu Povjerenstva obrazloži nesklad odnosno nerazmjer i priloži odgovarajuće dokaze potrebne za usklađivanje prijavljene imovine s podacima o imovini dobivenima od nadležnih tijela, utvrđenim povodom redovite provjere izvješća o imovinskom stanju dužnosnika. Izvjestiteljica iznosi utvrđenja iz predmetnog spisa i predlaže da Povjerenstvo donese odluku da je obveznik počinio povredu članka 27. ZSSI-a, u vezi s člankom 8. i 9. ZSSI-a i da mu se za navedenu povredu izrekne sankcija obustava isplate dijela neto mjesečne plaće u ukupnom iznosu od 700,00 eura koja će se izvršiti u 2 jednaka uzastopna mjesečna obroka, svaki u pojedinačnom mjesečnom iznosu od 350 eura.

Otvara se rasprava.

Nitko od ostalih članova Povjerenstva nema daljnjih pitanja niti prijedloga.

Utvrđuje se da je raspravljanje o 10. točci dnevnog reda dovršeno.

**Prelazi se na raspravljanje o 11. točci dnevnog reda.**

Članica Povjerenstva Ana Poljak kao izvjestiteljica u predmetu **P-155/18, obveznik VEDRAN NEFEROVIĆ, zamjenik župana Požeško-slavonske županije do 20. svibnja 2021.g.**,navodi kako jeu navedenom predmetu Povjerenstvo pokrenulo postupak zbog moguće povrede članka 8. i 9. u ZSSI-a u svezi sa člankom 27. ZSSI-a, koja proizlazi iz propusta da po pisanom pozivu Povjerenstva obrazloži nesklad odnosno nerazmjer i priloži odgovarajuće dokaze potrebne za usklađivanje prijavljene imovine s podacima o imovini dobivenima od nadležnih tijela, utvrđenim povodom redovite provjere izvješća o imovinskom stanju dužnosnika. Izvjestiteljica iznosi utvrđenja iz predmetnog spisa i predlaže da Povjerenstvo donese odluku da je obveznik počinio je povredu članka 27. ZSSI-a, u vezi s člankom 8. i 9. ZSSI-a, te da mu se neće se izreći sankcija s obzirom da je od prestanaka obnašanja zamjenika župana Požeško-slavonske županije proteklo više od 12 mjeseci.

Otvara se rasprava.

Igor Lukač daje protuprijedlog da se za utvrđenu povredu izrekne sankcija obustave isplate mjesečne plaće u iznosu od 10.000 kn u 6 jednakih obroka preračunato u eure, što obrazlaže.

Nike Nodilo Lakoš je suglasna s protuprijedlogom člana Povjerenstva Igora Lukača kao i obrazloženjem protuprijedloga.

Nitko od ostalih članova Povjerenstva nema daljnjih pitanja niti prijedloga.

Utvrđuje se da je raspravljanje o 11. točci dnevnog reda dovršeno.

**Prelazi se na raspravljanje o 12. točci dnevnog reda.**

Članica Povjerenstva Ana Poljak kao izvjestiteljica u predmetu **P-252/20, obveznik DRAGO MATANOVIĆ, Glavni inspektor obrane u Ministarstvu obrane, Glavni stožer Oružanih snaga RH,** iznosi podatke i dokumentaciju koji su prikupljeni u predmetu i predlaže da Povjerenstvo donese odluku o pokretanju postupka zbog moguće povrede članka 7 d) ZSSI-a.

Otvara se rasprava.

Nitko od ostalih članova Povjerenstva nema daljnjih pitanja niti prijedloga.

Utvrđuje se da je raspravljanje o 12. točci dnevnog reda dovršeno.

**Prelazi se na raspravljanje o 13. točci dnevnog reda.**

Predsjednica Povjerenstva Aleksandra Jozić-Ileković umjesto izvjestiteljice Ines Pavlačić u predmetu **M-124/23, na zahtjev obveznice MARIJE VUČKOVIĆ, ministrice poljoprivrede,** iznosi predmetni zahtjev za davanjem mišljenja, relevantne odredbe Zakona o sprječavanju sukoba interesa te predlaže da Povjerenstvo obveznici da mišljenje prema prijedlogu koji se daje na sjednici.

Otvara se rasprava.

Nitko od ostalih članova Povjerenstva nema daljnjih pitanja niti prijedloga.

Utvrđuje se da je raspravljanje o 13. točci dnevnog reda dovršeno.

**Prelazi se na raspravljanje o 14. točci dnevnog reda.**

Članica Povjerenstva Nike Nodilo Lakoš kao izvjestiteljica u predmetu **M-87/23, na zahtjev obveznika MILJENKA POLIĆA, Člana uprave – direktora trgovačkog društva IZVOR PLOČE društvo sa ograničenom odgovornošću za javnu vodoopskrbu i odvodnju,** iznosi predmetni zahtjev za davanjem mišljenja, relevantne odredbe Zakona o sprječavanju sukoba interesa te predlaže da Povjerenstvo obvezniku da mišljenje prema prijedlogu koji se daje na sjednici.

Otvara se rasprava.

Nitko od ostalih članova Povjerenstva nema daljnjih pitanja niti prijedloga.

Utvrđuje se da je raspravljanje o 14. točci dnevnog reda dovršeno.

**Prelazi se na raspravljanje o 15. točci dnevnog reda.**

Članica Povjerenstva Ana Poljak kao izvjestiteljica u predmetu **M-113/23, na zahtjev obveznika ZDRAVKA JAKOPA, državnog tajnika u Ministarstvu obrane,** iznosi predmetni zahtjev za davanjem mišljenja, relevantne odredbe Zakona o sprječavanju sukoba interesa te predlaže da Povjerenstvo obveznici da mišljenje prema prijedlogu koji se daje na sjednici.

Otvara se rasprava.

Nitko od ostalih članova Povjerenstva nema daljnjih pitanja niti prijedloga.

Utvrđuje se da je raspravljanje o 15. točci dnevnog reda dovršeno.

**Prelazi se na raspravljanje o 16. točci dnevnog reda.**

Član Povjerenstva Igor Lukač kao izvjestitelj u predmetu **M-125/23, na zahtjev obveznika JOSIPA BUDIMIRA, gradonačelnika Grada Kutjeva,** iznosi predmetni zahtjev za davanjem mišljenja, relevantne odredbe Zakona o sprječavanju sukoba interesa te predlaže da Povjerenstvo obveznici da mišljenje prema prijedlogu koji se daje na sjednici.

Otvara se rasprava.

Nitko od ostalih članova Povjerenstva nema daljnjih pitanja niti prijedloga.

Utvrđuje se da je raspravljanje o 16. točci dnevnog reda dovršeno.

**Prelazi se na raspravljanje o 17. točci dnevnog reda.**

Član Povjerenstva Igor Lukač kao izvjestitelj u predmetu **M-126/23, na zahtjev obveznika MARKA KRIŽANCA, direktora trgovačkog društva ENERGO d.o.o. za proizvodnju i distribuciju toplinske energije i plina,** iznosi predmetni zahtjev za davanjem mišljenja, relevantne odredbe Zakona o sprječavanju sukoba interesa te predlaže da Povjerenstvo obveznici da mišljenje prema prijedlogu koji se daje na sjednici.

Otvara se rasprava.

Nitko od ostalih članova Povjerenstva nema daljnjih pitanja niti prijedloga.

Utvrđuje se da je raspravljanje o 17. točci dnevnog reda dovršeno.

**Prelazi se na raspravljanje o 18. točci dnevnog reda.**

Član Povjerenstva Igor Lukač kao izvjestitelj u predmetu **M-127/23, na zahtjev obveznika MIHAELA KURTEŠA, direktora trgovačkog društva PERUŠIĆ d.o.o.,** iznosi predmetni zahtjev za davanjem mišljenja, relevantne odredbe Zakona o sprječavanju sukoba interesa te predlaže da Povjerenstvo obveznici da mišljenje prema prijedlogu koji se daje na sjednici.

Otvara se rasprava.

Nitko od ostalih članova Povjerenstva nema daljnjih pitanja niti prijedloga.

Utvrđuje se da je raspravljanje o 17. točci dnevnog reda dovršeno.

**Prelazi se na raspravljanje o 19. točci dnevnog reda.**

Predsjednica Povjerenstva Aleksandra Jozić-Ileković umjesto izvjestiteljice Ines Pavlačić u predmetu **P-154/23, na zahtjev Petre Maltar, rukovoditeljice u Direkciji računovodstva, Sektor financija i računovodstva, HBOR,** iznosi predmetni upit, relevantne odredbe Zakona o sprječavanju sukoba interesa te predlaže da Povjerenstvo podnositeljici da očitovanje prema prijedlogu koji se daje na sjednici.

Otvara se rasprava.

Nitko od ostalih članova Povjerenstva nema daljnjih pitanja niti prijedloga.

Utvrđuje se da je raspravljanje o 20. točci dnevnog reda dovršeno.

**Prelazi se na 21. točku dnevnog reda**

 Članica Povjerenstva Nike Nodilo Lakoš izvještava javnost u predmetu **Pp-135/20 DARKO HORVAT, ministar prostornog uređenja, graditeljstva i državne imovine do 19. veljače 2022,** u kojem je Povjerenstvo utvrdilo kako ne postoje pretpostavke za pokretanje postupka vezano za moguću povredu odredbi ZSSI-a.

Predsjednica Povjerenstva Aleksandra Jozić-Ileković izvještava javnost u predmetu **Pp-147/23 JASNA DIVIĆ, ravnateljica uprave u Ministarstvu mora, prometa i infrastrukture**, u kojem je dana 6. lipnja 2023. Povjerenstvo utvrdilo kako ne postoje pretpostavke za pokretanje postupka vezano za moguću povredu odredbi ZSSI-a.

Član Povjerenstva Igor Lukač izvještava javnost u predmetu **Pp-176/22, LUKA TRAVEN, predsjednik uprave trgovačkog društva Ekoplus d.o.o. do 28. ožujka 2022.**, u kojem je dana 6. lipnja 2023. Povjerenstvo utvrdilo kako ne postoje pretpostavke za pokretanje postupka vezano za moguću povredu odredbi ZSSI-a.

Predsjednica Povjerenstva konstatira da je sjednica završena. Prelazi se na postupak glasovanja. Na temelju članka 44. stavka 3. Zakona o sprječavanju sukoba interesa postupak glasovanja zatvoren je za javnost.

Sjednica je završena u 11,45 sati.

**Zapisnik sastavio**

**tajnik Povjerenstva: Predsjednica Povjerenstva:**

**Ivan Matić, dipl.iur. Aleksandra Jozić-Ileković, dipl.iur.**